
ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΤΡΥΦΩΝ ΑΣΗΜΑ- 
ΚΟΠΟΥΛΟΣ» και κύρωση του οργανισμού αυτού. 

Ο ΠΡΟΕΔΡΟΙ 
ΤΗΣ ΔΗΜΟΚΡΑΤΙΑΣ 

Έχοντας υπόψη: 

1 - Την από 9.9.1992 μυστική διαθήκη του Τρύφωνα Ιω¬ 
άννη Ασημακόπολου, που δημοσιεύθηκε με το αριθ. 
3631 /13.11.1992 πρακτικό του Μον. Πρωτοδικείου Αθη¬ 
νών και με την οποία συστήθηκε κοινωφελές ίδρυμα με 
την επωνυμία «ΙΔΡΥΜΑ ΥΠΟΤΡΟΦΙΩΝ ΤΡΥΦΩΝ ΑΣΗ- 
ΜΑΚΟΠΟΥΛΟΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 2.7.1993 και 21.6.1994 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 


απόφααη του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β71994). 

Με πρόταση των Υπουργών Εσωτερικών, Εθνικής Παι¬ 
δείας και θρησκευμάτων και Πολιτισμού, ως και του Υφυ¬ 
πουργού Οικονομικών, αποφασίζουμε: 

Αρθρο μόνο 

1- Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΤΡΥΦΩΝ 
ΑΣΗΜΑΚΟΠΟΥΛΟΣ», η οποία έγινε από τον Τρύφωνα Ιω¬ 
άννη Ασημακόπουλο, με την από 9.9.1992 μυστική δια¬ 
θήκη του, η οποία δημοσιεύθηκε με το αριθ. 3631/ 
13.11.1992 πρακτικό του Μον. Πρωτοδικείου Αθηνών. 

Το Ιδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεΐα και τον έλεγχο των Υπουρ¬ 
γών Εσωτερικών, Οικονομικών, Εθν. Παιδείας και θρη¬ 
σκευμάτων και Πολιτισμού και διέπεται από τις διατάξεις 
της παραπάνω συστατικής του πράξης, του παρακάτω ορ¬ 
γανισμού, του Α.Ν. 2039/1939 και των διαταγμάτων που 
εκδόθηκαν ή θα εκδοθούν, σε εκτέλεση του νάμου τού¬ 
του. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) όρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΥΠΟΤΡΟΦΙΩΝ ΤΡΥΦΩΝ ΑΣΗ- 
ΜΑΚΟΠΟΥΛΟΣ» 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΥΠΟΤΡΟΦΙΩΝ ΤΡΥΦΩΝ ΑΣΗΜΑΚΟΠΟΥΛΟΣ», που συ¬ 
στήθηκε από τον Τρύφωνα Ιωάννη Ασημακόπουλο με την 
από 9.9.1992 μυστική διαθήκη του, η οποία συντάχθηκε 
ενώπιον του συμβολαιογράφου και δημοσιεύθηκε με το 
αριθ. 3631/13.11.1992 πρακτικό του Μόν. Πρωτοδικείου 
Αθηνών, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πρά¬ 
ξης, του παράντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό- 

μου τούτου. 

2. Έδρα του ιδρύματος είναι το Χαλάνδρι Αττικής. 

Είναι όμως δυνατόν να ορίζεται με απόφαση του Διοικη¬ 
τικού Συμβουλίου του ιδρύματος, άλλη έδρα του ιδρύμα¬ 
τος, εντός των ορίων της τέως Διοίκησης Πρωτεύουσας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

"Αρθρο 2 
Σκοποί 

1. Σκοποί του ιδρύματος είναι: 

α) Η χορήγηση υποτροφιών, για μεταπτυχιακές σπου¬ 
δές στο εξωτερικό, σε φοιτητές που κατάγονται από 
οποιοδήποτε μέρος της Ελλάδος και κατά σειρά προτίμη¬ 
σης από τα Λαγκάδια Γορτυνίας, από την επαρχία Γορτυ- 
νίας, από το Νομό Αρκαδίας και από την Πελοπόννησο. 

β) Η οικονομική ενίσχυση του Δήμου Λαγκαδίων, για πο¬ 
λιτιστικές εκδηλώσεις, για δωρεές και βοηθήματα στους 
αναξιοπαθούντες Λαγκαδινούς και ποσοστό τρία επί τοις 
εκατό (3%) του ποσού της ενίσχυσης του Δήμου, θα δίδε¬ 
ται υποχρεωτικά στο Σύλλογο των Λαγκαδινών Αθήνας. 

Απαγορεύεται η διάθεση του ποσού της οικονομικής 
ενίσχυσης του Δήμου Λαγκαδινών, για σκοπούς, για τους 
οποίους οι δαπάνες καταβάλλονται από το Νομαρχιακό 
Ταμείο Αρκαδίας. 

γ) Η χορήγηση ετηοίως χρηματικών βραβείων, σε δύο 
αποφοίτους του Λυκείου Λαγκαδίων, που έχουν τον υψη¬ 
λότερο βαθμό επιτυχίας στο απολυτήριό τους ή σε απο¬ 
φοίτους του Γυμνασίου Λαγκαδίων ή και του Δημοτικού 
Σχολείου, σε περίπτωση κατά την οποία καταργηθεί το 
Λύκειο Λαγκαδίων ή το Γυμνάσιο Λαγκαδίων. 

2. Η κατανομή των εσόδων του ιδρύματος, για την εκτέ¬ 
λεση των σκοπών αυτού, θα γίνεται ως ακολούθως: 

α) Ποσοστό εβδομήντα επί τοις εκατό (70%) για τη χο¬ 
ρήγηση υποτροφιών. 

β) Ποσοστό είκοσι πέντε επί τοις εκατό (25%), για την 
οικονομική ενίσχυση του Δήμου Λαγκαδίων, έκτου οποίου 
ποσοστό τρία επί τοις εκατό (3%) προορίζεται για το Σύλ¬ 
λογο των Λαγκαδινών Αθήνας. 

γ) Ποσοστό πέντε επί τοις εκατό (5%), για τη χορήγηση 
χρηματικών βραβείων. 

Το ίδρυμα βαρύνεται με την καταβολή του απαιτούμε- 
νου χρηματικού ποσού, για τη φοίτηση της εγγονής του 
ιδρυτή Γεωργίας Καράμαλη, σε ανώτατο εκπαιδευτικό 
ίδρυμα του εσωτερικού ή του εξωτερικού, καθώς και τις 
τυχόν μεταπτυχιακές σπουδές της. Το ποσό τούτο θα κα¬ 
ταβάλλεται από το ποσοστό 70% των εσόδων του που 
αφορά τη χορήγηση υποτροφίων 

Αρθρο 3 

Περιουσία - Πόροι 

1. Περιουσία του ιδρύματος αποτελεί π απαίτηση επί 
των εσόδων εκ της εκμισθώσεως της ακίνητης περιουσίας 
που καταλείφθηκε με την από 9.9.1992 ως άνω μυστική 
διαθήκη του Τρύφωνα Ιωάννη Ασημακόπουλου στην κόρη 
του ιδρυτή Ιωάννα Τρύφωνα Ασημακοπούλου, κατά πλήρη 
κυριότητα, αλλά με τον όρο του αναπαλλοτριώτου εσαεί 
και η οποία αναφέρεται αναλυτικά στην αριθ. 13.7087 
15.4.1992 πράξη της συμβολαιογράφου Αθηνών Δέσποι¬ 
νας συζ. Αθανασίου Σεχιώτη καιαποτελείταιαπότις κατω¬ 


τέρω ιδιοκτησίες: 

α) Οι Α', Β" και Γ υπέρ το ισόγειον όροφοι της πολυκα¬ 
τοικίας επί της οδού Σολωμού 13-15 στην Αθήνα, καθα¬ 
ρής επιφάνειας 244,17 τετραγωνικών μέτρων ο καθένας. 

β) Η Α" ή Δ" εσοχή υπέρ το ισόγειο όροφο της παραπάνω 
πολυκατοικίας, καθαρής επιφάνειας 202,67 τετραγωνι¬ 
κών μέτρων. 

γ) Η Β" ή Ε" εσοχή υπέρ το ισόγειο όροφο, της ιδίας ως 
άνω πολυκατοικίας, καθαρής επιφάνειας 161,17 τετρα¬ 
γωνικών μέτρων. 

δ) Η Γ ή ΣΤ" εσοχή υπέρ το ισόγειο όροφο, της αυτής ως 
άνω πολυκατοικίας, καθαρής επιφάνειας 117 τετραγωνι¬ 
κών μέτρων. 

ε) Το δώμα ΙΣΤ της ταράτσας της πολυκατοικίας αυτής. 

Η παραπάνω απαίτηση του ιδρύματος επί των εσόδων 
της ακίνητης περιουσίας δεν εξαντλείται με το θάνατο της 
κληρονόμου θυγατέρας του ιδρυτού Ιωάννας Ασημακο- 
ποϋλου αλλά θα ισχύει και επί των κληρονόμων αυτής. 

2. Πόροι του ιδρύματος είναι; 
α) Τα εισοδήματα από την παραπάνω απαίτηση και από 
την εκμετάλλευση άλλων αποκτηθησομένων περιουσια¬ 
κών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οιχρηματικέίς παροχές ή επιχορηγήσεις, καθώς και οι 
κληρονομίες, κληροδοσίες και δωρεές, οποιοσδήποτε 
φυσικού ή νομικού προσώπου προς αυτό. 

Αρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Ιωάννα Τρύφωνα Ασημακόπουλου, ως ισόβιο Πρόε¬ 
δρο και Διαχειρίστρια του ιδρύματος και σε περίπτωση 
αποποίησης ή παραίτησης αυτής, πιστοποιούμενης με έγ¬ 
γραφη δήλωσή της προς το Διοικητικό Συμβούλιο του 
ιδρύματος, ή έκπτωσης, ανικανότητας, θανάτου ή αντικα¬ 
τάστασης αυτής, για οποιοδήποτε νόμιμο λόγο, τη θέση 
αυτή θα καταλαμβάνει η Ευσταθία Τρύφωνα Ασημακο¬ 
πούλου, ως ανωτέρω και σε περίπτωση αποποίησης, πα¬ 
ραίτησης, έκπτωσης, ανικανότητας, θανάτου ή αντικατά¬ 
στασης αυτής για οποιοδήποτε λόγο, το αξίωμα τούτου θα 
περιέρχεται στους κατ' ευθεία γραμμή κληρονόμους της 
Ιωάννας Τρύφωνα Ασημακοπούλου. 
β) Εκάστοτε Δήμαρχο του Δήμου Λαγκαδίων Αρκαδίας, 
γ) Εκάστοτε εκπρόσωπο των Δημοτικών Συμβούλων της 
μειοψηφίας του Δήμου Λαγκαδίων. 
δ) Ιωάννη Γεωργίου Αθανασόπουλο. 
ε) Τρύφωνα Αγγέλου Αλεξόπουλο. 

Σε περίπτωση απουσίας ή κωλύματος του Δήμαρχου 
Δήμου Λαγκαδίων ή του εκπροσώπου των Δημοτικών Συμ¬ 
βούλων της μειοψηφίας του Δήμου Λαγκαδίων, τούτοι 
αναπληρώνονται από τους νόμιμους αναπληρωτές τους. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία μεταξύ τους, τον 
Αντιπροέδρο και το Γραμματέα, ως και τους Προέδρο, και 
Ταμία αυτού, όταν εκλείψει η ως άνω ισόβιος Πρόεδρος - 
Διαχειρίστρια του πρώτου Διοικητικού Συμβουλίου του 
ιδρύματος και οι οριζόμενοι υποκατάστατοι αυτής (συγγε¬ 
νείς του ιδρυτή). 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 

ποτέ λόγο, κάποιου από τα μέλη του Διοικητικού Συμβου¬ 
λίου, η κενή θέση αυτού, εφόσον δεν ορίζεται αντικατα¬ 
στάτης αυτού με τη συστατική πράξη του ιδρύματος και 
τον παρόντα οργανισμό, συμπληρώνεται με απόφαση των 
υπολοίπων μελών αυτού, εφαρμοζομένων κατά τα λοιπά, 
των διατάξεων του άρθρου 99 του Α.Ν. 2039/1939. 

Όταν εκλείψει η οριζόμενη ως Πρόεδρος και διαχειρί- 
στρια του ιδρύματος, Ιωάννα Τρϋφωνα Ασημακοπούλου 
και οι υποκατάστατοι αυτής συγγενείς, οι αρμοδιότητες 
αυτές του Προέδρου και του διαχειριστή - Ταμία ασκού¬ 
νται από δύο διαφορετικά πρόσωπα. 

4. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα όποτε το ζητήσει ο Προέδρος ή τρία 
τουλάχιστον από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

Σε περίπτωση άρνησης τούτου να συγκαλέσει το Συμ¬ 
βούλιο, τούτο συγκαλείται από τα μέλη που ζήτησαν τη 
σύγκλιση αυτού, οπότε τούτο συνεδριάζει και χωρίς την 
παρουσία του Προέδρου, αρκεί να είναι παρόντα τρία του¬ 
λάχιστον μέλη του. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

Κανένα μέλος του Διοικητικού Συμβουλίου δεν μπορεί 
να εκπροσωπεί στις συνεδριάσεις αυτού, με δικαίωμα ψή¬ 
φου, πέραν του ενός μέλους. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συνε¬ 
χείς τακτικές συνεδριάσεις, θεωρείται ότι έχει παραιτηθεί 
και η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση και τα αντίγραφα αυτών και επικυ¬ 
ρώνονται από τον Πρόεδρο και το Γραμματέα του Διοικητι¬ 
κού Συμβουλίου. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Οι συνεδριάσεις του Διοικητικού Συμβουλίου του 
ιδρύματος γίνονται στην έδρα του ιδρύματος. Είναι όμως 
δυνατόν, μετά από απόφαση του Προέδρου, να οριστεί ως 
τόπος συνεδριάσεων του Διοικητικού Συμβουλίου, άλλος 
τόπος, που καθορίζεται κάθε φορά από τον Πρόεδρο του 
Διοικητικού Συμβουλίου του ιδρύματος. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κόθε 


θέμα που αψορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, εκτός 
αυτών που έχουν ανατεθεί με τη συστατική πράξη και τον 
παρόντα οργανισμό, στην αποκλειστική αρμοδιότητα του 
κόθε φορά ισοβίου Προέδρου - Διαχειριστή του ιδρύματος 
(συγγενή του ιδρυτή), πάντοτε όμως σύμφωνα με τις δια¬ 
τάξεις της συστατικής πράξης, του παρόντος οργανισμού, 
του ΑΝ 2039/1939 και των διαταγμάτων που εκδάθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικά Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη, στην περιφέρεια του οποίου εδρεύει 
το ίδρυμα), τον προϋπολογισμό και απολογισμό του ιδρύ¬ 
ματος, σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 Β.Δ/τος 
(ΦΕΚ 552/Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

δ) Επιλέγει, μεταξύ των προτεινόμενων από τον κάθε 
φορά Πρόεδρο του Διοικητικού Συμβουλίου και διαχειρι¬ 
στή της περιουσίας του ιδρύματος (συγγενή του ιδρυτή), 
τους υποτρόφους του ιδρύματος. 

ε) Αποφασίζει περί της χορήγησης των χρηματικών βρα¬ 
βείων του ιδρύματος σε αποφοίτους του Λυκείου Λαγκα¬ 
διών ή σε αποφοίτους του Γυμνασίου Λαγκαδίων ή σε 
αποφοίτους του Δημοτικού Σχολείου Λαγκαδίων, σε περί¬ 
πτωση κατάργησης του Λυκείου ή του Γυμνασίου Λαγκα- 
δίων. 

στ) Αποφασίζει περί της οικονομικής ενίσχυσης του Δή¬ 
μου Λαγκαδίων. 

3. Κάθε διαφορά που προκύπτει, ως προς τη διάκριση 
των ορίων αρμοδιοτήτων του Διοικητικού Συμβουλίου του 
ιδρύματος και του Προέδρου - Διαχειριστή αυτού, επιλύε¬ 
ται από τον Υπουργό Οικονομικών μετά από γνωμοδότηση 
του Συμβουλίου Εθνικών Κληροδοτημάτων ή από το αρμό¬ 
διο Δικαστήριο. 

Άρθρο 6 

Αρμοδιότητες Προέδρου 

1. Ο Προέδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κόθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκσλεί το Διοικητικό Συμβούλιο σε τακτικές και 
έκτακτες συνεδριάσεις, κηρϋσσσει την έναρξη και λήξη 

αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν απάτη συνεδρίαση. 

γ) Καταρτίζει, βοηθού μένος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητεΐται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοιμηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος. 

η) Εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

θ) Ο ισόβιος Προέδρος (συγγενής του ιδρυτή), καθορί¬ 
ζει το ύψος των υποτροφιών, ανάλογα με το ύψος των 
εσόδων του ιδρύματος, καθώς επίσης τον αριθμό των 
υποτρόφων και προτείνει τους υποψηφίους υποτρόφους 
του ιδρύματος στο Διοικητικό Συμβούλιο αυτού. 

2. Την ισόβιο Πρόεδρο - συγγενή του ιδρυτή, όταν 
απουσιάζει ή κωλύεται, αναπληρώνει άλλο μέλος του Διοι¬ 
κητικού Συμβουλίου, που ορίζεται απ’ αυτήν. 

Τον Πρόεδρο, που θα υπάρχει, μετά την έκλειψη όλων 
των οριζόμενων με τη συστατική πράξη, ισοβίων Προέ¬ 
δρων - Διαχειριστών του ιδρύματος (συγγενών του ιδρυτή), 
όταν απουσιάζει ή κωλύεται, αναπληρώνει ο Αντιπροέ- 
δρος και σε περίπτωση απουσίας ή κωλύματος τούτου, 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 7 

Αρμοδιότητες Γραμματέα 

1. Ο Γ ραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους, εκτός αυτών που ανάγονται στην 
αποκλειστική αρμοδιότητα του ισοβίου Προέδρου - Δια¬ 
χειριστή του ιδρύματος (συγγενή του ιδρυτή). 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή των απώλεια τούτων και σε περίπτωση 
κωλύματος ή απουσίας αυτού, πέραν της εβδομάδος 
εκτός της έδρας του ιδρύματος, παραδίδει αυτά στον 
Πρόεδρο του ιδρύματος. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο απά το Διοικητικό Συμβούλιο (λόγω ειδι¬ 
κών συνθηκών), να βοηθέίται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ό ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει ο Πρόεδρος και σε περίπτωση απουσίας ή κωλύμα¬ 


τος τούτου άλλο μέλος του Διοικητικού Συμβουλίου, που 
ορίζεται με απόφαση αυτού. 

Αρθρο 8 

Αρμοδιότητες Διαχειριστή - Ταμία 

1. Ο Διαχειριστής - Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου, ή του νόμιμου αναπληρωτή του, όταν τα 
καθήκοντα του Προέδρου και του Διαχειριστή - Ταμία 
ασκούνται από δύο διαφορετικά πρόσωπα. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τα πρόσωπα πο ορίζονται με τη συστατική πράξη του 
ιδρύματος, ως ισόβιοι Πρόεδροι - Διαχειριστές αυτού (συγ- 
γενείς του ιδρυτή), έχουν επίσης αρμοδιότητα διαχείρισης 
της περιουσίας του ιδρύματος, ως και επιμέλειας και εκτέ¬ 
λεσης διαδικαστικών ή άλλων σχετικών προπαρασκευα¬ 
στικών ενεργειών, που απαιτούνται για την εκτέλεση των 
κοινωφελών σκοπών του ιδρύματος, υπογράφοντας προς 
τούτο τα αναγκαία έγγραφα. 

3. Τον Ταμία, που θα υπάρχει μετά την έκλειψη όλων 
των οριζομένων με τη συστατική πράξη ισοβίων Προέδρων 
- Διαχειριστών του ιδρύματος (συγγενών του ιδρυτή), όταν 
απουσιάζει ή κωλύεται, αναπληρώνει άλλο μέλος του Διοι¬ 
κητικού Συμβουλίου, που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι υποψήφιοι που έχουν 
τις παρακάτω προϋποθέσεις: 

α) Είναι απόφοιτοι Ελληνικών Πανεπιστημίων, ανεξαρ¬ 
τήτως φύλου. 

β) Κατάγονται είτε οι ίδιοι, είτε ο ένας τουλάχιστον των 
γονέων τους, απά οποιοδήποτε μέρος της Ελλάδος, προ- 
τιμουμένων όμως αυτών που κατάγονται, κατά σειρά, από 
τα Λαγκάδια Γορτυνίας, από την Επαρχία Γορτυνίας, από 
το Νομό Αρκαδίας και από την Πελοπόννησο. 

γ) Εχουν βαθμό πτυχίου αποφοίτησης τουλάχιστον 
«Λίαν Καλώς». 

δ) Έχουν πιστοποιητικό επάρκειας στη γλώσσα της χώ¬ 
ρας στην οποία πρόκειται να σπουδάσουν. 

ε) Δεν έχουν λάβει καμία άλλη υποτροφία, είτε από το 
Κράτος, είτε απά άλλη Αρχή ή Ίδρυμα. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του ΑΝ 
2039/1939 και του απά 18.8.1941 καν. Δ/τος (ΦΕΚ 288/ 
23.8.1941, τεύχος Α’). 

Αρθρο 10 

Καταβολή και διακοπή υποτροφιών 

1. Το ποσό της μηνιαίας υποτροφίας κάθε υποτρόφου, 
καθορίζεται με απόφαση της οριζόμενης με τη συστατική 
πράξη του ιδρύματος Προέδρου - Διαχειρϊστριας αυτού και 
όταν αυτή εκλείψει, καθορίζεται με απόφαση του Διοικη¬ 
τικού Συμβουλίου, ανάλογα με το ύψος των καθαρών εσό¬ 
δων του ιδρύματος και τον αριθμό των υποτρόφων, πά¬ 
ντοτε όμως μέσα στα όρια που ορίζονται από τις διατάξεις 
της συστατικής πράξης του ιδρύματος, του Α.Ν, 2039/ 
1939 και του άρθρου 28 του από 18.8.1941 σχετικού Καν. 
Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26, 27 και 
30 του από 18.8.1941 Καν. Δ/τος (ΦΕΚ 286/23.8.1941). 
τεύχος Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Η μη υποβολή των ζητηθέντων αποδεικτικών τούτων 
στοιχείων, συνεπάγεται τη διακοπή της υποτροφίας. 

Αρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1939). 


τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο Χορήγησης οικονομικών ενισχύσεων. 

στ) Βιβλίο χορήγησης χρηματικών βραβείων. 

ζ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τ ροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - 

Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται, στο Δήμο Λαγκα¬ 
διών Γορτυνίας του Νομού Αρκαδίας, για την εκτέλεση 
των ιδίων σκοπών. 

Στους Υπουργούς Εσωτερικών, Εθνικής Παιδείας και 
θρησκευμάτων και Πολιτισμού ως και στον Υφυπουργό 
Οικονομικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουνίου 1995 

Άρθρο 12 
Βιβλία και στοιχεία 

1. Το Ιδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, οτο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, οτο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 


Αριθ. Ε.κ. 464 (2) 

Παροχή αδείας για την αύξηση με δημόσια εγγραφή του 
μετοχικού κεφαλαίου της «ΝΑΥΤΙΛΙΑΚΗ ΕΤΑΙΡΙΑ ΛΕ¬ 
ΣΒΟΥ Α.Ε.» και την εισαγωγή των μετοχών της οτην 
κύρια αγορά του Χρηματιστηρίου Αξιών Αθηνών 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 41ης/10.5.1995 Συνεδριάσεως του Δ.Σ. 
της Επιτροπής Κεφαλαιαγοράς, θέμα Ιο) 

Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 
«Περί Ανωνύμων Εταιρειών», όπως τροποποιήθηκε, συ¬ 
μπληρώθηκε και ισχύει σήμερα. 

2. Τις διατάξεις του άρθρου 78 παρ. 1β του Ν. 1969/ 

1991 «Εταιρείες Επενδύσεων Χαρτοφυλακίου, Αμοιβαία 
Κεφάλαια, διατάξεις εκσυγχρονισμού και εξυγιάνσεως της 
Κεφαλαιαγοράς και άλλες διατάξεις», όπως τροποποιή¬ 
θηκε, συμπληρώθηκε και ισχύει σήμερα με το άρθρο 18 
του Ν. 2198/94 ΦΕΚ 43Α. 

3. Τις διατάξεις της παρ. 3 του άρθρου 3 του Π.Δ, 350/ 
1985 «Περί καθορισμού των προϋποθέσεων εισαγωγής 
κινητών αξιών στο Χρηματιστήριο Αξιών Αθηνών» άπως 
ισχύει. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 16.3.1995 συνεδρίασης του Δ.Σ. του 
Χ.Α.Α. 

5. Σχετική εισήγηση του Ν. Μπέρταου, αποφασίζει ομό¬ 
φωνα: 

Παρέχει άδεια για την αύξηση του μετοχικού κεφαλαίου, 
με δημόσια εγγραφή, της εταιρείας «ΝΑΥΤΙΛΙΑΚΗ ΕΤΑΙ¬ 
ΡΙΑ ΛΕΣΒΟΥ Α.Ε.», και εισαγωγή των μετοχών της στην 
κύρια αγορά του Χρηματιστηρίου Αξιών Αθηνών. 

Η άδεια αφορά την έκδοση 1.881.350 νέων κοινών ονο¬ 
μαστικών μετοχών, ονομαστικής αξίας δρχ. 200 και τιμής 
διάθεσης δρχ. 1.100 ανά μετοχή. 

Τα συνολικά έσοδα από την δημόσια εγγραφή θα ανέλ- 
θουν σε δρχ. 2.069.485.000. 

Η παρούσα να δημοοιευθεΐ στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 
-*- 

Αρι θ. Ε.Κ. 460 (3) 

Αντικατάσταση μέλους του Δ.Σ. της εταιρείας «ΑΙΧΙΑΝΖ 
Α.Ε.Δ.Α.Κ.» 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
{Απόφαση της 43ης/26.5.1995 Συνεδρίασης του Δ.Σ. της 
Επιτροπής Κεφαλαιαγοράς, θέμα 5ο) 

Αφού έλαβε υπόψη: 

1. Τις διατάξεις του Ν. 1969/1991 (ΦΕΚ 167 Α) «Εται¬ 
ρείες Επενδύσεως Χαρτοφυλακίου, Αμοιβαία Κεφάλαια, 
διατάξεις εκσυγχρονισμού και εξυγίανσης της Κεφαλαια¬ 
γοράς και άλλες διατάξεις» άρθρο 17Α παρ. 3 που συ¬ 
μπληρώθηκε με το άρθρο 2 παρ. 3 το Π.Δ. 433/1993 
(ΦΕΚ 183 Α). 

2. Την απόφαση της 122ης/13.10.1992/ θέμα 6ο Συ¬ 
νεδρίασης της Επιτροπής Κεφαλαιαγοράς για την ίδρυση 
της «ΑΙΧΙΑΝΖ ΕΛΛΗΝΙΚΗ Α.Ε.Δ.Α.Κ.» 

3. Το Πρακτικό Συνεδρίασης της 1.12.1994 του Δ.Σ. 
της εταιρείας. 

4. Την από 26.4.1995 σχετική αίτηση της εταιρείας. 

5. Σχετική εισήγηση του Γ. Καλλία, αποφασίζει ομό¬ 
φωνα: 

Εγκρίνει το διορισμό του Ριθγο Οεν&ζζίβ, από 
1.12.1994, ως μέλους του Δ.Σ. της εταιρείας «ΑΙϋΑΝΖ 
Α.Ε.Δ.Α.Κ.», σε αντικατάσταση του παραιτηθέντος Αίβε- 

53Π0ΓΟ ΡΓΟίϋΓΠΟ. 

Η θητεία του ανωτέρω θα διαρκέσει μέχρι τη λήξη της 
θητείας του παραιτηθέντος. 

Το Δ.Σ. της εταιρείας θα διαμορφωθεί ως εξής: 

1. Ιερώνυμος Δελένδας, Προέδρος 

2. Άγγελος Ανδρουλιδάκης, Αντιπρόεδρος 


3. Ιάκωβος Γεωργάνας, Μέλος 

4. 81θ1απ ΤΤιβΙεβΙης, Μέλος 

5. ΡΙθγο ΟενβζζΙ, Μέλος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 
-♦- 

Αριθ. Ε.Κ. 466 (4) 

Αύξηση του μετοχικού κεφαλαίου της εταιρείας «ΜΕΤΠΟ- 
ϋΡΕ ΧΡΗΜΑΤΙΣΤΗΡΙΑΚΗ Α.Ε.» 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 43ης/26.5.1995 Συνεδρίασης του Δ.Σ. της 
Επιτροπής Κεφαλαιαγοράς, θέμα 6ο) 

Αφού έλαβε υπάψη: 

1. Το άρθρο 4 του Ν. 1806/88 (ΦΕΚ 207 Α) «Για την 
τροποποίηση της νομοθεσίας για τα Χρηματιστήρια και 
άλλες διατάξεις». 

2. Τα πρακτικά του Δ.Σ. της 30.9.1994 και της 27.2.95 
του Δ.Σ. της εταιρείας. 

3. Την Απόφαση της Επιτροπής Κεφαλαιαγοράς της 
166ης/1.12.93/συνεδρΙασης για την χορήγηση άδειας 
λειτουργίας της εταιρείας «ΜΕΤΒΟϋΡΕ ΧΡΗΜΑΤΙΣΤΗ¬ 
ΡΙΑΚΗ Α.Ε.». 

4. Την υπ' αριθμ. 610/95/3.5.1995 αίτηση της εται¬ 
ρείας. 

5. Σχετική εισήγηση του Γεωρ. Καλλία, αποφασίζει ομό¬ 
φωνα: 

Παρέχει την άδειά της για την αύξηση του μετοχικού κε¬ 
φαλαίου της εταιρείας «ΜΕΤΠΟϋΡΕ ΧΡΗΜΑΤΙΣΤΗΡΙΑΚΗ 
Α.Ε.», κατά δρχ. 150.000.000, με την έκδοση δέκα πέντε 
χιλιάδων (15.000) νέων ονομαστικών μετοχών, ονομαστι¬ 
κής αξίας δέκα χιλιάδων δραχμών εκάστη (10.000). 

Με την ανωτέρω αύξηση το μετοχικό κεφάλαιο της 
Εταιρείας θα ανέλθει σε 300.000.000 δρχ. διαιρούμενο 
σε 30^00 μετοχές, ονομαστικής αξίας 10.000 δρχ. εκά¬ 
στη. 

Η αύξηση αυτή θα καλυφθεί από τους μετόχους της 
εταιρείας ανάλογα με τη συμμετοχή τους στο αρχικό κε¬ 
φάλαιο. 

Η μετοχική σύνθεση τηε εταιρείας θα παραμείνει αμε¬ 
τάβλητος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 
-♦- 

Αριθ. Ε.Κ. 545 (5) 

Εκλογή νέων μελών του Δ.Σ. της εταιρείας ΟΑΡΙΤΑΙ. 

Α.Χ.Ε.» 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 43ης/26.5.1995 Συνεδρίασης του Δ.Σ. της 
Επιτροπής Κεφαλαιαγοράς, θέμα 7ο) 

Αφού έλαβε υπόψη: 

1. Τις διατάξεις του Ν. 1969/1991 (ΦΕΚ 167 Α) «Εται¬ 
ρείες Επενδύσεων Χαρτοφυλακίου, Αμοιβαίο Κεφάλαια, 
διατάξεις εκσυγχρονισμού και εξυγίανσης της Κεφαλαία- 

γορός και άλλες διατάξεις» άρθρο 17Α παρ. 3 που συ¬ 
μπληρώθηκε με το άρθρο 2 παρ. 3 του Π.Δ. 433/1993 
(ΦΕΚ 183 Α). 

2. Την απόφαση της 11ης/24.5.94/θέμα 2ο Συνεδρία¬ 
σης της Επιτροπής Κεφαλαιαγοράς για την παροχή άδειος 
λειτουργίας στην ΟΑΡΙΤΑί. Α.Χ.Ε. 

3. Το πρακτικό της Έκτακτης Γενικής Συνέλευσης των 
μετόχων της εταιρείας, της 25.2.1995. 

4. Τα πρακτικά συνεδριάσεων του Δ.Σ. της εταιρείας, 
της 10.3.1995 και της 24.5.95. 

5. Την από 25.5.1995 σχετική αίτηση της εταιρείας. 

6. Σχετική εισήγηση του Γ. Καλλία, αποφασίζει ομό¬ 
φωνα: 

Εγκρίνει από τις 25.2.95 την εκλογή των Δ. Κρανίτσα, 
Ν. Μάλλιαρη, ). Σταμίρη, σύμφωνα με το πρακτικό της 
Έκτακτης Γενικής Συνέλευσης της 25,2.95 και από 
24.5.95 την Α. Τζαρτζάνου, σε αντικατάσταση του παραι- 
τηθέντος μέλους Νικολάου Μαργάρα, ως νέων μελών του 
Δ.Σ. της εταιρείας «ΟΑΡΙΤΑΙ. Α.Χ.Ε.», μέχρι την Πρώτη 
Τακτική Γενική Συνέλευση των μετόχων (α εξάμηνο 
1996). 

κατόπιν των ανωτέρω μεταβολών, το Δ.Σ. της εταιρείας 
διαμορφώνεται ως εξής; 

1. Γεώργιος Παγώνης, Πρόεδρος. 

2. Γεώργιος Κομοάτος, Αντιπρόεδρος. 

3. Αναστάσιος Τριανταφυλλάκης, Διευθύνων Σύμβου¬ 
λος. 

4. Δημήτριος Κρανίτσας, Μέλος. 

5. Νικόδημος Μάλλιαρης, Μέλος. 

6. Αντωνία Τζαρτζάνου, Μέλος. 

7. Ιωάννης Σταμίρης, Μέλος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αριθ. Ε.Κ. 469 (6) 

Μεταβιβάσεις μετοχών της εταιρείας «ΑΕΡΗΑ ΧΡΗΜΑΤΙ¬ 
ΣΤΗΡΙΑΚΗ Α.Ε.» 


Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 43ης/26.5.1995 Συνεδρίασης του Δ.Σ. της 
Επιτροπής Κεφαλαιαγοράς, θέμα θο) 


Αφού έλαβε υπόψη: 

1. Τις διατάξεις του άρθρου 27 παρ. 6 του Ν. 1969/ 
1991 ΦΕΚ 167 Α «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγίανσης της Κεφαλαιαγοράς και άλλες διατάξεις». 

2. Την απόφαση της 42ης/13.4.1989 Συνεδρίασης της 
Επιτροπής Κεφαλαιαγοράς για την ίδρυση της «Αί,ΡΗΑ 
ΧΡΗΜΑΤΙΣΤΗΡΙΑΚΗ Α.Ε.». 

3. Την υπ' αριθ. 146/27.4.1995 αίτηση της εταιρείας. 

4. Σχετική εισήγηση του Γεωρ. Καλλία, αποφασίζει ομό¬ 
φωνα: 

Παρέχει την άδειά της για την μεταβίβαση 3.5000 μετο¬ 
χών της εταιρείας «ΑΙΡΗΑ ΧΡΗΜΑΤΙΣΤΗΡΙΑΚΗ Α.Ε.» 
από τους μετόχους ΑΕΡΗΑ ΤΡΑΠΕΖΑ ΠΙΣΤΕΩΣ Α.Ε. (με¬ 
τοχές 1.750) και Χρίστο Αρτεμίου θεοδωρίδη (μετοχές 
1.750), προς τον αντικρυστή της εταιρείας Δημήτριο Πα- 
ναγιώτου Βερροιδπουλο. 

Η μετοχική σύνθεση της εταιρείας θα διαμορφωθεί ως 
εξής: 


1. «Αί,ΡΗΑ ΤΡΑΠΕΖΑ ΠΙΣΤΕΩΣ Α.Ε.56.5% 


2. Χρίστος Α. θεοδωρίδης 16,5% 

3. Αμτέμης X. θεοδωρίδης 10.0% 

4. ΆΥνα X. θεοδωρίδη 10.0% 

5. Δημήτριος Π. Βερροιόπουλος 7.0% 
ΣΥΝΟΛΟ 


Μετοχές 
28.250 
8.250 
5.000 
5.000 
3 500 
50.000 


Η παρούσα ναδημοσιευθείστην Εφη με ρίδα της Κυ βερ- 
νήσεως. 


Ο Πρόεδρος 
Κ. ΓΕΩΡΓΟΥΤΣΑΚΟΣ 


Ο Πρόεδρος 
Κ. ΓΕΩΡΓΟΥΤΣΑΚΟΣ 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 




Διεύθυνση : 

Ταχ. Κώδικας : 
ΤΕΙΕΧ 

ΡΑΧ 

Καποδιστρϊου 34 

104 32 

22.3211 ΥΡΕΤ ΟΒ 
5234312 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυούδΐ τηλ.: 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησ ης: Για το δημοσιεύματα των ΦΕΚ Σολωμού 51 τηλ.: 52.25.713 - 52.49,547 _ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Αηό 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


| Κωδικ ός ορ*β. κατάθεσης στο Δημάαιο Ταμείο 3512 


Η ετήσια συνδρομή είνσι: 


Ποοοστό 5% υπέρ του Ταμείου Αλληλο· 
βοήθειας του Προσωπικού (ΤΑΠΕΤ) 


α) Για 

το Τ εύχος Α' 

Δρχ. 

20.000 

Δρχ. 

1.000 

β) 

ν) 

» 

» 

» 

Β' 

» 

40.000 

» 

2.000 


» 

» 

Γ 

» 

10.000 

» 

500 

δ! 

» 

» 

» 

Δ’ 

» 

40.000 

* 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

I) 

» 

» 

» 

Α.Ε. &Ε.Π.Ε. 

» 

210.000 

» 

10.500 

ισ> 

Για 

άλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















